રાજકોટ જિલ્લામાં દારુ જુગારના દુષણ નાબૂદ કરવા જિલ્લા પોલીસવડા બલરામ મીણાની સૂચનાથી એલસીબી પીઆઇ એમ એન રાણાના માર્ગદર્શન હેઠળ પીએસઆઇ એચ એ જાડેજા, એએસઆઇ પ્રભાતભાઈ બાલાસરા, અનિલભાઈ ગુજરાતી, નારણભાઇ પંપાણીયા સહિતનો સ્ટાફ પેટ્રોલિંગમાં હતો દરમિયાન જેતપુર શહેરના નવાગઢ ઓવરબ્રિજ ઉપરથી પસાર થયેલી જી જે ૧૦ બી આર ૬૬૦૯ નંબરની મહિન્દ્રા એકસયુવી કાર શંકાસ્પદ જણાતા તેને રોકવા ઈશારો કરતા ચાલકે કાર ભગાવી મૂકી હતી જેથી એલસીબીની ટીમે ફિલ્મી ઢબે પીછો કરતા કારચાલક અંધારામાં કાર રેઢી મૂકી ભાગી ગયો હતો પોલીસે જડતી લેતા કારમાંથી દારુની ૪૨૦ બોટલ મળી આવતા ૧,૫૧,૨૦૦ રુપિયાનો દારુ અને ૧૦ લાખની કાર સહીત ૧૧,૫૧,૨૦૦ રુપિયાનો મુદામાલ કબ્જે લઇ નાશી છૂટેલા બુટલેગરની કાર નંબર આધારે શોધખોળ હાથ ધરી છે.